கேள்வி: சுமித்ரா குகா குறித்து விரிவாக சொல்லுங்கள்.
பதில்: }} விதுஷி சுமித்ரா குகா என்பவர் இந்தியா ஆந்திரப் பிரதேசம் மாநிலத்தைச் சேர்ந்த பாரம்பரிய இசைப் பாடகர், கருநாடக இசை மற்றும் இந்துஸ்தானி இசை பள்ளிகளில் பாரம்பரிய இசையில் நிபுணத்துவம் பெற்றவர். நான்காவது மிக உயரிய விருதான பத்மஸ்ரீ இந்திய அரசு 2010 ஆம் ஆண்டு வழங்கி கௌரவித்தது.
கேள்வி: சுமித்ரா குகா - ஆரம்ப வாழ்க்கை பற்றி விளக்கவும்.
பதில்: சுமித்ரா குகா ஆந்திரப் பிரதேசத்தில் பிறந்தார். உள்ளூரில் நன்கு அறியப்பட்ட பாடகியான திருமதி. ராஜ்யலட்சுமி ராஜு மற்றும் சித்தூர் மாவட்டத்தின் திருமலை ரெட்டிபல்லேவைச் சேர்ந்த ஓய்வுபெற்ற துணை ஆட்சியா் ஆர். ஜி. நாராயண ராஜு. ஆகியோருக்கு மகளாகப் பிறந்த அவரது சகோதரி புகழ்பெற்ற கர்நாடக பாடகர் மற்றும் 15 ஆம் நூற்றாண்டின் புனித இசையமைப்பாளரான அண்ணாமாச்சார்யாவின் சங்கீர்த்தனைப் பாடகரான திருமதி. ஷோபா ராஜு ஆவார். அவரது பேரன் சர்வதேச அளவில் புகழ்பெற்ற கவிஞர் ஸ்ரேயாஷ் சர்க்கார் ஆவார் . சுமித்ரா குகா சிறு வயதிலேயே இசை மீது நாட்டம் கொண்டிருந்தார். இசை தொடா்பான தனது முதல் முதல் அடிப்படைகளை தனது தாயிடமிருந்து கற்றுக்கொண்டார். இசையில் அவரது முறையான பயிற்சி தனது பதினொரு வயதில் கருநாடக இசை புகழ்பெற்ற இசை குருவான எஸ்.ஆர்.ஜனகிராமனிடமிருந்து தொடங்கியது. ஆந்திராவின் ஒரு சிறிய கிராமத்தில் வளர்ந்த அவர், தொழிலின் மாண்பு காரணமாக மருத்துவராக விரும்பினார். அவரின் தந்தை, நேபாளத்திற்கு மாற்றலாகிச் சென்றதால் சாந்திநிகேதன் விஸ்வபாரதி பல்கலைக்கழகம் சேர பரிந்துரைத்தார். அவர் தனது கல்லூரிக் கல்வியை அங்கு தொடர்ந்தார், தத்துவவியலில் பட்டதாரி படிப்பை முடித்த பின்னர். 1964 ஆம் ஆண்டில் இந்துஸ்தானி இசையைக் கற்கத் தொடங்கிய அவர், பண்டிட் ஏ.கனன் மற்றும் கிராணா கரனாவின் விதுஷி மலபிகா கானன் ஆகியோரின் கீழ் தனது இசை படிப்பைத் தொடர்ந்தார், பின்னர் உஸ்தாத் படே குலாம் அலி கான் ஆகியோரிடம் இசைப் பயிற்சி பெற்றவரும் பாட்டியாலா கரானாவின் இசையில் புகழ்பெற்றவருமான சுஷில் குமார் போஸிடமிருந்து சில வழிகாட்டுதல்களைப் பெற்றார். இப்பயிற்சிகள் அனைத்தும் கல்கத்தாவின் கலாச்சார ரீதியாக வளமான சூழலில் நிகழ்ந்தது. சுமித்ரா தனது 19 வயதில் ஒரு வங்காளி குடும்பத்தில் திருமணம் முடித்த பிறகும் தனது படிப்பைத் தொடர்ந்தார், 1972 இல் அனைத்திந்திய வானொலி பி-தர கலைஞரானார். அதே ஆண்டு, திருப்பதியில் உள்ள திருப்பதி வெங்கடாசலபதி கோயில் தனது இசை நிகழ்ச்சி மூலம் அறிமுகமானார். அனைத்திந்திய வானொலி , 1982, 85, 89 மற்றும் 90 ஆகிய ஆண்டுகளில் நான்கு சங்கிலித் தொடர் இசை நிகழ்ச்சிகளிலும், பல வானொலி சங்க சம்மேளனங்களிலும், அனைத்திந்திய வானொலி மற்றும் தூர்தர்ஷனுக்கான தேசிய நிகழ்ச்சிகளிலும் பங்கேற்க அவருக்கு வாய்ப்பு கிடைத்தது. 1995 ஆம் ஆண்டு இறுதிக்குள், அவருக்கு விதுஷி பட்டம் கிடைத்தது. அதே ஆண்டில் அவர் அனைத்திந்திய வானொலி சிறந்த தரக் கலைஞரானார்.